সাজ্জাদ নোমানি
শায়খ খলিলুর রহমান সাজ্জাদ নোমানি (জন্ম: ১২ আগস্ট ১৯৫৫) (উর্দু: شیخ خلیل الرحمن سجاد نعمانئ‎‎) একজন ভারতীয় ইসলামি পণ্ডিত, অল ইন্ডিয়া মুসলিম পার্সোনাল ল বোর্ডের মুখপাত্র, শিক্ষাবিদ এবং বহু ইসলামী বইয়ের লেখক। তিনি নকশবন্দি তরিকার একজন পণ্ডিত, যা সুফিবাদের একটি প্রধান সুন্নি আধ্যাত্মিক তরিকা। বিএএমসিইএফ এবং ওমান মেশরামের সাথে তিনি ভারতের সংখ্যালঘুদের অধিকারের জন্য বিভিন্ন সক্রিয়তামূলক উদ্যোগ গ্রহণ করেছিলেন।